
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθ. 25ς (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.   419/2012

ΘΕΜΑ: Ψήφισμα σχετικά με τη χρηματοδότηση του 15ου Διεθνούς Φεστιβάλ Κινηματογράφου Ολυμπίας για παιδιά και Νέους
    Στον Πύργο και στο Δημοτικό Κατάστημα σήμερα στις 4                                                                  του μηνός Δεκεμβρίου, του έτους 2012, ημέρα Τρίτη και ώρα 18.30 μ.μ. το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 52329/30-11-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος – Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Ανδρικόπουλος Φώτιος, 14. Αργυρόπουλος Ιωάννης του Παναγιώτη, 15. Μποσμής Κων/νος, 16. Ρωμαίος Στέφανος, 17. Λιατσής Γαβριήλ – Επικεφαλής της Μείζονος Μειοψηφίας, 18. Δημόπουλος Φώτιος, 19. Ανδριόλας Γεώργιος, 20. Κουρμπανάς Γεώργιος, 21. Λιατσής Δημήτριος, 22. Γεράνιος Κων/νος, 23. Αγγελακοπούλου Ανδριάνα, 24. Γιάνναρος Χρήστος – Επικεφαλής της παράταξης «Λαϊκή Συσπείρωση», 25. Καραμπέτσος Αθανάσιος, 26. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 27. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Τζίνη Διονυσία, 2. Φραγκαντώνης Παναγιώτης, 3. Μπίρμπας Κων/νος, 4. Ανδρικόπουλος Ανδρέας, 5. Αντωνέλος Δημήτριος, 6. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------

Ακολούθως ο Δήμαρχος κ. Μάκης Παρασκευόπουλος απαντώντας σε ερώτημα προ ημερησίας διάταξης του δημοτικού συμβούλου κ. Ιωάννη Σεφερλή, σχετικά με το θέμα της παραπομπής, εκ μέρους της Περιφέρειας Δυτικής Ελλάδος, της χρηματοδότησης του «15ου Διεθνούς Φεστιβάλ Κινηματογράφου Ολυμπίας για παιδιά και Νέους» σε συνεδρίαση του Περιφερειακού Συμβουλίου στα μέσα Δεκεμβρίου και αφού η φετινή διοργάνωση θα έχει ολοκληρωθεί, πρότεινε την έκδοση ψηφίσματος.  
                     ΤΟ ΔΗΜΟΤΙΚΟ ΣΥΜΒΟΥΛΙΟ ΠΥΡΓΟΥ, 

μετά από διαλογική συζήτηση,  κατά πλειοψηφία , α π ο φ ά σ ι σ ε  την έκδοσή του. Το πλήρες κείμενο του ψηφίσματος έχει ως εξής:

Ψ Η Φ Ι Σ Μ Α 

Το Δημοτικό Συμβούλιο Πύργου εκφράζει την αγωνία του για την ομαλή διεξαγωγή και ολοκλήρωση του 15ου Διεθνούς Φεστιβάλ Κινηματογράφου Ολυμπίας για Παιδιά και Νέους. Ο θεσμός αυτός προσφέρει πολύπλευρες υπηρεσίες στην πόλη και την ευρύτερη περιοχή της Ηλείας, κυρίως όμως γίνεται πόλος έλξης των παιδιών και των εφήβων, καθώς ενεργοποιεί τη φαντασία και τη δημιουργικότητά τους και ταυτόχρονα τα βοηθά να δουν και να κατανοήσουν τον σύγχρονο κόσμο και την πολυπλοκότητά του. 

Επειδή το Φεστιβάλ Κινηματογράφου αποτελεί τον σημαντικότερο πολιτιστικό θεσμό του Πύργου και της Ηλείας από καλλιτεχνική, κοινωνική και οικονομική άποψη,

Επειδή κάθε θέμα που σχετίζεται με την πολιτιστική προσφορά προς την κοινωνία έχει υψίστη σημασία, ιδιαίτερα σήμερα που διανύουμε μια δύσκολη περίοδο που χαρακτηρίζεται από την οικονομική και κοινωνική κρίση, 

το Δημοτικό Συμβούλιο Πύργου

Πιστεύοντας πως το Διεθνές Φεστιβάλ Κινηματογράφου Ολυμπίας για Παιδιά και Νέους πρέπει να συνεχίσει να αποτελεί πολιτιστικό δρώμενο στην περιοχή μας,

1. Ζητά από την Περιφέρεια Δυτικής Ελλάδας να διασφαλίσει την ομαλή διεξαγωγή του, εξασφαλίζοντας προς τούτο και τους αναγκαίους πόρους,

2. Ζητά από  το Υπουργείο Παιδείας και Θρησκευμάτων, Πολιτισμού και Αθλητισμού να αναζητήσει τρόπους θεσμικής κατοχύρωσης του Φεστιβάλ και της απρόσκοπτης λειτουργίας του στο μέλλον.

Δήλωσαν ότι απέχουν της ψηφοφορίας του θέματος η παράταξη «Σύγχρονος Πύργος» και ο ανεξάρτητος δημοτικός σύμβουλος κ. Π. Σκαρτσιάρης. 
Η παρούσα απόφαση έλαβε αύξοντα αριθμό 419/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος 5  – 12 - 2012
Ο ΔΗΜΑΡΧΟΣ

ΜΕΔ

